પીએમ મોદીએ કહ્યું કે આજનો આ દિવસ દેશમાં આફત પ્રબંધનમાં જોડાયેલ, કોઇ પ્રાકૃતિક સંકટના સમયે કે દુર્ઘટના સમયે, રાહતના કામમાં લાગેલા તે જવાનોને જેમની ચર્ચા વધારે નથી થતી તે બધાને પણ યાદ કરવાનો આજનો દિવસ છે. પીએમ મોદીએ પોલીસ જવાનોને સંબોધિત કરતા કહ્યું કે આપનુ જે કર્તવ્ય છે તેને જોઇને ખુશી મળે છે. તમે દેશમાં અનૈતિકતા અને અશાંતિ ફેલાવવાના ષડયંત્રને નાકામ કરવાનું કામ કરો છો. લોકો શાંતિથી સુવે છે તે પણ તમારા કારણે જ શક્ય છે. પીએમ મોદીએ કહ્યું કે નોર્થ ઇસ્ટમાં ઉભેલા આપણા સાથીઓ હાલ ડયૂટી પર તહેનાત છે. તેમને હું કહીશ કે આપ શ્રેષ્ઠ કામ કરી રહ્યાં છો અને શાંતિ સ્થાપવાની દિશામાં આગળ વધી રહ્યાં છો. પીએમે પોતાના સંબોધનમાં કહ્યું કે, જે વીરોએ પોતાનું કાર્ય કરતા પોતાનું બધુ જ દેશ માટે ન્યોચ્છાવર કરી દીધુ તે વીરોને પણ આપણે આજે યાદ કરવાનો દિવસ છે. પીએમ મોદીએ કહ્યું કે દેશની સુરક્ષામાં સમર્પિત પ્રત્યેક વ્યક્તિને અહીંયા ઉપસ્થિત શહીદોના પરિવારોને હું પોલીસ સ્મૃતિ દિવસ પર નમન કરૃં છું. આજનો આ દિવસ તમારા સેવાની સાથે સાથે તમારા શૌર્ય અને બલિદાનને યાદ કરવા માટે છે.